Viborger Samler, 1841-07-17
Saalænge det ikke kan modsiges, at England, Holland, Belgien, Frankerig a. behøve næsten alle de Sorter Producter, vort Land har til Udskibning, og vi igjen behøve saa mange af deres Frembringelser, saalænge bliver en directe Fart imellem hine Lande og Danmark at tilraade. At en saadan Handel hidtil er drevet ved Jntermedium af især Hamborg, og Lübeck, er altfor bekjendt til at det kan modsiges, og at den er til aabenbar Skade for os, ligger altfor klart for enhver Tænkende, til at det behøver videre Drøftelse. – En Plan, hvilken jeg, som Prøve, langt mere tilraader end den, endnu at sætte Dampskibsfart i Gang imellem hine Steder, er, at enhver, eller 2 a 3 af de ikke ubetydelige Kjøbstæder, der ligge ved Liimfjordens vestlige Deel, sætter et velbeseilt Skib paa 700 a 1000 Tdrs Drægtighed i directe Fart paa England, ligesom de nu have det paa Hamborg, Altona &c. Samme Plan gjelder ogsaa for Ringkjøbing, Varde, Hjerting, Ribe og alle de vestslesvigske Steder heelt til Tønningen. – Saaledes har Kiel sine faste Englandsfarere ved Hr. Birchs & Comp.s Skibe, der idelig kun fare med Smør paa London, Kjøbenhavn nu ved den directe Fart anlagt paa Hull ved Grosserer Christiansen; Flensborg ved Hr. Funkes og andre stadige Newcastlefarere, og selv Svendborg, Corsøer, Nyborg og Nakskov holde Skibe saa stadigt i Englandsfarten, at Forbindelsen næsten kan kaldes fast Fart. – Et Skib af ovennævnte Drægtighed er, i god Stand, kun en Capital af circa 5000 a 7000 Rbd., altsaa ingen Gjenstand, i Ligning mod et Dampskibs Anskaffelse, at udrede; og have vore vestlige Egne af Jylland Producter nok til at holde en saadan Fart igang, da lad deres active og velhavende Landmænd, der nu lægge Plan til en Dampskibsfart, tage Actier med de dristige entreprenante Kjøbmænd, som jeg tildeels kjender i hine Stæder, i en saadan Seils-Skibs=Fart, som den foreslaaede, og, lønner den sig da ikke, saa har man faaet Forviisning uden føleligt Tab hænde, at det da slet ikke lønner sig med et Dampskib. – Thisted og Nykjøbing, paa den nordre Side af Liimfjorden for eet saadant Paketskib, og Lemvig, Holstebroe, Viborg og Skive ved Hjælp af deres respective Udskibningssteder) paa den søndre Side af Fjorden for eet (eller maaskee to) af saadanne Skibe, synes at maatte kunne stadig emploiere dem til Fordeel, og det er da ikke usandsynligt, at selve Liimfjordens østlige Kjøbstæder, som ogsaa Hobro og Mariager a., nu og da ville komme til at gjøre Forsendelsen af danske Producter og igjen tage deres engelske Vare over hine Fjordens vestlige Stæder. - Det er at lægge Mærke til, at Udførsels-Artiklerne til England ere de samme som til Hamborg og Altona, og at disse kan forøges med Kreaturbeen og Æg, der altid finder villigt Kjøb i England, og det er at undres over, at den sidstnævnte Artikel, der giver den største Fordeel af sig (nemlig 300 a 400 pCt., da de her kjøbes for 12 s. og i England stedse sælges for ikke under 1 engelsk Shilling eller 2 Mk. 13 s. i vore Penge), og som i Millionviis indføres dertil fra Frankerig og Belgien, endnu ikke kan siges at være bleven en Handels-Artikel dertil fra Danmark. Blot eet Tusinde Snese Æg med hvert Skib hver Reise idetmindste paa Foraaret og i Forsømmeren - synes at maatte være overkommelig; og dette vilde væsentlig forøge Ladningens Værdi med et Beløb af 50 Pd. Sterl.: en kjøn Sum, nok værd at gjøres opmærksom paa. - Ligesom hine Lande have regulair Fart paa England med Æg, saaledes har Holland det ogsaa med levende Aal. "Jeg har i London seet de saakaldte Felscuits (Aaleskuder), og ladet mig sige, at de skulle i afkaste store Fordeele. Hvorvidt det kunde finde Sted fra vore slesvigske Havne ved Nordsøen, vides ikke; men synes dog ikke upracticabel, hvorfor jeg overlader den til videre Undersøgelse. - Retourladningerne fra England maatte rette sig efter de respective Steders meer og mindre Forbrug for Samme i Jylland; men saalænge smaae Steenkul (Screens) kunne sælges for saa lav en Priis, som 20 Rbd. pr. Læst af 18 Tdr., fortoldet i Danmark, saa synes det, at intet andet Brændematerial kan være saa billigt til Brændeviinsbrænderierne, og er dette saaledes, da ere hine projecterede faste Englandsfarere ogsaa altid tilsikkrede Hjemladninger, da der, i saa Fald, altid er Krav for Steenkul. – Blev en saadan directe Fart paa England etableret, da vilde vi snart see den eenfoldige Handel ophævet, at tage engelske Manufactur- og Fabrikvarer over Hamborg og Lübeck, og vore Handlende vilde da sandsynlig finde Veien ligesaa let til Sheffield, Birmingham, Leeds, Manchester, Glasgow &c. for at forskaffe os ægte engelske Varer, som de hidtil fandt Veien kun til Hamborg og Lübeck for at forskaffe os uægte tydsk Kram. Jligemaade vilde vel ogsaa en eller anden videbegjærlig Landmand finde Veien til hiint Land, for at lære Agerbrug og Fæavl paa den Maade, som det kun kan klæde det nittende Aarhundredes Beboere i Danmark at forstaae det, og ikke blive staaende 2 a 300 Aar tilbage for hiint Land, med den taabelige Jndbildning, at vi ret ere langt avancerede; en Jndbildning, der gjør os døve og umodtagelige for Forbedringer, og vi staae i denne Henseende paa saa lavt et Maadelighedstrin for andre Nationer. – J Skibsfart holde vi dog andre Nationer fuldkommen Stangen; hvorfor da ikke ogsaa følge med i Agerbrug, Handel, Jndustri og Fabrikvæsen, –At Jylland ogsaa er i Besiddelse af andre Producter, som ved en stadig Fart snart vilde vise sig at være afsættelige Handelsvarer i England, berøres slutteligst.